**Súťažné podklady**

**Identifikácia zákazky:**

|  |  |
| --- | --- |
| **Názov zákazky:** | Dodávka elektrickej energie pre Mesto Hurbanovo na rok 2023 |
| **Predmet zákazky:** | Tovary |
| **Hlavný kód CPV:** | 09310000-5 Elektrická energia |
| **Predpokladaná spotreba:** | 235 MWh |
| **PHZ:** | 164 500,00 EUR bez DPH |
| **Zákazka podľa limitu:** | Zákazka s nízkou hodnotou podľa § 5 ods. 4 písm. a) |
| **Použitý postup zadávania zákazky:** | Zákazka s nízkou hodnotou podľa § 117 ods. 6 písm. a) |
| **Komunikácia:** | <https://josephine.proebiz.com/sk/tender/34502/summary> |

**Identifikácia zadávateľa:**

|  |  |
| --- | --- |
| **Obchodný názov:** | Mesto Hurbanovo |
| **Sídlo:** | Komárňanská 91, 947 01 Hurbanovo |
| **IČO:** | 00306452 |
| **Štatutárny zástupca:** | Mgr. Peter Závodský, primátor mesta |
| **Zadávateľ zákazky:** | Verejný obstarávateľ podľa § 7 ods. 1 b) - obec |

Osoba zodpovedná za súlad súťažných podkladov so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov:

|  |  |
| --- | --- |
| *Hurbanovo, 15.11.2022* | Mgr. Vojtech Valkó, manažér VO |

Súťažné podklady schválil:

|  |  |
| --- | --- |
| *Hurbanovo, 15.11.2022* | Mgr. Peter Závodský, primátor mesta |

1. **POKYNY PRE UCHÁDZAČOV**

**Časť I. Všeobecné informácie**

1. ***Predmet zákazky***

* 1. V zmysle § 3 ods. 5 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej aj zákon o verejnom obstarávaní, zákon alebo ZVO) sa týmto obstarávaním zadáva **civilná zákazka** (ďalej len zákazka).
  2. Predmetom zákazky je dodanie tovarov - združená dodávka elektrickej energie vrátane prevzatia zodpovednosti za odchýlku a zabezpečenie distribúcie do odberných miest, v kvalite zodpovedajúcej technickým podmienkam prevádzkovateľa distribučnej siete, za dodržania platných právnych predpisov SR, technických podmienok a prevádzkového poriadku prevádzkovateľa distribučnej siete pre zmluvné obdobie za každé odberné miesto.
* Objem objednanej a spotrebovanej dodávky elektriny - silovej energie má rozšírené tolerančné pásma +/- 15 % predpokladaného rozsahu dodávok elektrickej energie.
* Celkový predpokladaný rozsah dodávok elektriny – silovej energie, je rozsah predpokladaný – t.z., že skutočne odobraté množstvo sa môže v konečnom dôsledku líšiť.
  1. Číselný kód pre hlavný predmet zákazky z Hlavného slovníka Spoločného slovníka obstarávania (CPV):
* **09310000-5 Elektrická energia**

1. ***Členenie predmetu zákazky***

* 1. Predmet zákazky sa nečlení na časti. Ponuku musí uchádzač podať na celý predmet zákazky.
  2. Zadávateľ nepripúšťa predložiť ponuku len na niektorú položku alebo časť predmetu zákazky. Ponuka predložená len na položku alebo časť predmetu zákazky bude vylúčená zo súťaže.

1. ***Ekvivalentné riešenie***

* 1. V prípade, ak sa technické požiadavky odvolávajú na konkrétneho výrobcu, výrobný postup, značku, patent, typ, krajinu, oblasť alebo miesto pôvodu alebo výroby, Zadávateľ pripúšťa ponúknuť ekvivalentný výrobok, zariaďovací predmet alebo materiál (ďalej len „ekvivalent“), pri dodržaní týchto podmienok:
     1. ponúkaný ekvivalent musí mať rovnaké alebo lepšie technické a úžitkové parametre,
     2. uchádzač musí v ponuke predložiť „**Zoznam ponúkaných ekvivalentných položiek**“, v ktorej uvedie čísla a názvy pôvodných položiek, ku ktorým ponúka ekvivalent, čísla nových položiek, obchodný názov, typové označenie a technické parametre ponúkaného ekvivalentu v takom rozsahu, aby Zadávateľ vedel pri hodnotení ponuky posúdiť, či ponúkaný výrobok, zariaďovací predmet alebo materiál je alebo nie je ekvivalentom k tomu, ktorý bol požadovaný podľa súťažných podkladov.

1. ***Variantné riešenie***

* 1. Neumožňuje sa predložiť variantné riešenie.

* 1. Ak súčasťou ponuky bude aj variantné riešenie, variantné riešenie nebude zaradené do vyhodnotenia a bude sa naň hľadieť, akoby nebolo predložené.
  2. Ak súčasťou ponuky bude viac riešení a nebude zrejmé, ktoré riešenie je základná ponuka a ktoré je variantné riešenie, takáto ponuka bude zo súťaže vylúčená.

1. ***Záväzné zmluvné podmienky realizácie predmetu zákazky***
   1. Výsledkom verejného obstarávania bude **Zmluva o združenej dodávke elektriny** v zmysle zákona č. 251/2012 Z.z. o energetike a o zmene niektorých zákonov a zákona č. 513/1991 Zb. Obchodného zákonníka v znení neskorších predpisov a podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
   2. Zadávateľ nestanovuje návrh zmluvy, nakoľko tá bude výsledkom vzájomnej dohody medzi ním a úspešným uchádzačom.

**Časť II. Dorozumievanie a vysvetľovanie**

1. ***Dorozumievanie medzi Zadávateľom a záujemcami / uchádzačmi***

Komunikácia medzi Zadávateľom a záujemcami / uchádzačmi sa uskutočňuje v tomto verejnom obstarávaní elektronickou formou, ktorá zabezpečí trvalé zachytenie ich obsahu, prostredníctvom systému JOSEPHINE. Všetky informácie sú uvedené v samostatnom dokumente **Príloha SP - Elektronická komunikácia, registrácia a predkladanie ponúk**.

1. ***Vysvetľovanie a doplnenie súťažných podkladov***
   1. Záujemca môže požiadať Zadávateľa o vysvetlenie súťažných podkladov, informatívneho dokumentu alebo inej sprievodnej dokumentácie spôsobom uvedeným v bode 6 týchto Súťažných podkladov, t.j. požiadavku záujemcu o vysvetlenie je možné doručiť Zadávateľovi **len v elektronickej podobe cez systém JOSEPHINE**.
   2. Vysvetlenie informácií uvedených vo výzve na predkladanie ponúk, v súťažných podkladoch alebo v inej sprievodnej dokumentácii verejný obstarávateľ bezodkladne oznámi všetkým záujemcom, najneskôr však tri pracovné dni pred uplynutím lehoty na predkladanie ponúk za predpokladu, že o vysvetlenie sa požiada dostatočne vopred. Verejný obstarávateľ môže oznámiť vysvetlenie ku všetkým doručeným žiadostiam jedným úkonom v lehote podľa prvej vety.
   3. Zadávateľ súťažné podklady, sprievodnú dokumentáciu a ďalšie informácie, ako je napr. vysvetlenie súťažných podkladov zverejní aj vo svojom profile na stránkach Úradu pre verejné obstarávanie.
   4. Prostredníctvom funkcionality vysvetľovania na portáli JOSEPHINE bude Zadávateľ oznamovať všetkým záujemcom, ak je to uplatniteľné doplnenie a zmeny v dokumentoch potrebných na vypracovanie ponuky (napr. súťažných podkladoch a pod.), zmenu lehoty na predkladanie ponúk a oznámenie o výsledku vybavenia žiadosti o nápravu, ak žiadosť o nápravu bola vybavená pred uplynutím lehoty na predkladanie ponúk.
   5. Zadávateľ v prípade potreby primerane predĺži lehotu na predkladanie ponúk.

**Časť III. Príprava ponuky**

1. ***Vyhotovenie ponuky***
   1. Ponuka musí byť predložená **elektronicky**. Ponuka musí byť vyhotovená a predložená v elektronickej podobe vo formáte, ktorá zabezpečí trvalé zachytenie jej obsahu.
   2. Ponuka predkladaná elektronicky musí byť predložená **podľa Zadávateľom vytvorenej štruktúry** v systéme JOSEPHINE.
   3. Dokumenty a doklady, ktoré tvoria ponuku uchádzača a ktoré neboli pôvodne vyhotovené v elektronickej forme, ale v listinnej, sa prostredníctvom systému JOSEPHINE predkladajú **naskenované**.
   4. Dokumenty a doklady, ktoré tvoria ponuku uchádzača a ktoré boli pôvodne vyhotovené v elektronickej forme sa prostredníctvom systému JOSEPHINE predkladajú **v pôvodnej elektronickej podobe**.
   5. Zadávateľ si vyhradzuje právo požiadať uchádzača **o predloženie originálne vyhotovených dokumentov** a dokladov, ktoré predložil vo svojej ponuke v naskenovanej podobe v prípade, ak Zadávateľ bude mať pochybnosti o pravosti takto vyhotovených dokladov a dokumentov.
   6. Zadávateľ si tiež vyhradzuje právo vyzvať uchádzača o **opätovné predloženie dokladov elektronicky v systéme JOSEPHINE**, ak sú tieto dokumenty (predovšetkým naskenované) nečitateľné alebo poškodené. V tomto prípade bude uchádzač vyzvaný na predloženie naskenovaných dokladov vo väčšom rozlíšení / v lepšej kvalite (napr. vyššie DPI), vo farebnom prevedení (ak doklad bol naskenovaný čiernobiele alebo v odtieňoch sivej) a pod., aby bol daný doklad čitateľný a informácie a údaje v ňom jednoznačne identifikovateľné.
   7. Predložené dokumenty a doklady v systéme JOSEPHINE **musia zodpovedať pôvodnému dokladu** tak, aby Zadávateľ mohol verne posúdiť splnenie podmienok účasti, požiadaviek na predmet zákazky a návrh na plnenie kritéria.
   8. Uchádzačom predložené dokumenty a doklady v systéme JOSEPHINE musia zodpovedať pôvodnému dokladu (vrátane podpisov, odtlačkov pečiatok a pod.) tak, aby Zadávateľ mohol verne posúdiť splnenie podmienok účasti, požiadaviek na predmet zákazky a požiadaviek na ponuku.
2. ***Jazyk ponuky***

* 1. Celá ponuka, tiež doklady a dokumenty v nej predložené musia byť vyhotovené v **slovenskom alebo českom jazyku**.

* 1. Ak uchádzač predloží v ponuke dokument v inom ako slovenskom alebo českom jazyku, musí predložiť aj jeho **úradný preklad do slovenského jazyka**.

1. ***Mena a ceny uvádzané v ponuke, mena finančného plnenia***
   1. Uchádzačom navrhované zmluvné ceny za požadovaný predmet zákazky budú vyjadrené **v menovej jednotke EURO** a stanovené podľa § 3 zákona NR SR č.18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách. Zmluvné ceny nesmú byť viazané na inú menu alebo parameter.
   2. Uchádzač stanoví cenu za obstarávaný predmet na základe vlastných výpočtov, činností, výdavkov a príjmov podľa platných právnych predpisov.
   3. Záujemca je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie zmluvy, pričom do svojich cien zahrnie všetky náklady spojené s plnením predmetu zákazky. Uchádzač ku každej oceňovanej položke uvedie v navrhovanej zmluvnej cene aj jednotkovú cenu. Uchádzač musí vyplniť príslušnú tabuľku Návrhy na plnenie kritérií v systéme JOSEPHINE tak, aby každá požadovaná cenová položka mala uvedenú číselnú hodnotu.
   4. Ak je uchádzač platiteľom dane z pridanej hodnoty (ďalej len „DPH“), t.j. zdaniteľnou osobou pre DPH v zmysle príslušných predpisov (ďalej len „zdaniteľná osoba“), navrhovanú zmluvnú cenu v štruktúrovanom rozpočte ceny zmluvy uvedie v zložení:

* navrhovaná zmluvná cena v EUR bez DPH,
* sadzba DPH v %,
* výška DPH v EUR,
* navrhovaná zmluvná cena v EUR vrátane DPH.
  1. Ak uchádzač nie je zdaniteľnou osobou pre DPH, uvedie navrhovanú zmluvnú cenu, ako aj všetky ostatné ceny, ktoré sú v týchto súťažných podkladoch požadované uvádzať bez DPH ako **celkovú konečnú cenu**. Skutočnosť, že nie je zdaniteľnou osobou pre DPH, uchádzač uvedie v ponuke.
  2. Uchádzač v časti ponuky určenej pre návrh na plnenie kritérií na vyhodnotenie ponúk uvedie konečné zmluvné ceny bez možnosti ich prípadnej úpravy okrem zmien, ktoré zákon o verejnom obstarávaní umožňuje, t.j odstránenie zrejmých chýb v písaní a počítaní. Zmluvná cena uvedená v ponuke uchádzača v návrhu zmluvy musí platiť počas celého obdobia trvania zmluvy a nie je možné ju zvýšiť.
  3. Všetky ceny uvádzané v ponuke uchádzača sú navrhovanými zmluvnými cenami a musia byť vypracované presne podľa týchto súťažných podkladov.
  4. Všetky ceny uvádzané v ponuke musia zodpovedať požiadavkám stanoveným v týchto súťažných podkladoch.
  5. Navrhovaná celková cena musí obsahovať všetky ceny t.j. celé náklady požadovaného predmetu obstarávania, t.j. súčet/sumár všetkých oceňovaných položiek danej tabuľky, ktorý vychádza z uchádzačom ocenených položiek tak, aby boli splnené všetky požiadavky Zadávateľa uvedené v týchto súťažných podkladoch.
  6. Pri určovaní cien jednotlivých položiek je potrebné venovať pozornosť všetkým požadovaným údajom, ako aj pokynom na zhotovenie ponuky vyplývajúcich pre uchádzačov z týchto súťažných podkladov, vrátane obchodných podmienok dodania predmetu obstarávania.
  7. Všetky ceny uvádzané v ponuke sú zmluvné hodnoty dohodnuté ako pevné hodnoty, počas celej doby plnenia zmluvného vzťahu a sú nemenné.
  8. Uchádzač vypĺňa údaje v systéme JOSEPHINE spôsobom uvedeným v manuáli systému, ktorý je dostupný na prihlasovacej stránke.
  9. Podrobný spôsob výpočtu celkovej ceny predmetu zákazky musí byť rozpísaný tak, aby bolo možné jednoznačne určiť a stanoviť ceny pre fakturáciu v zmysle definovaných obchodných podmienok dodania predmetu obstarávania.
  10. Všetky ceny sa pre účely vyhodnocovania ponúk **zaokrúhľujú na 2 desatinné miesta**.
  11. Určenie jednotkových cien musí byť jednoznačné a následný výpočet celkovej ceny pre každú položku musí byť vypočítaný z jednotkových cien vynásobením stanovenými množstvami definovanými v tabuľke, bez matematických chýb. Množstvá pre každú položku sú nemenné a musia byť presne také, aké sú uvedené v tabuľke v systéme JOSEPHINE.
  12. Jednotkové ceny v tabuľke sú ceny za jednu jednotku danej položky definovaného množstva.
  13. Zmluvná cena za predmet zákazky uvedená v ponuke uchádzača bude zaplatená v mene EUR.

1. ***Zábezpeka***

Nevyžaduje sa!

**Časť IV. Obsah ponuky**

1. ***Obsah ponuky***
   1. Uchádzač môže predložiť **iba jednu elektronickú ponuku** vyhotovenú podľa bodu 8 týchto súťažných podkladov.
   2. Pod cenovou ponukou Zadávateľ' myslí predloženie cenovej ponuky, ktorá musí obsahovať povinné údaje na základe uvedených kritérií a nasledujúcich **povinných dokladov:**

* **Príloha SP - Cenová ponuka uchádzača**
* **Príloha SP - Vzory dokumentov pre uchádzača**
  + **Identifikačné údaje uchádzača**
  + **Vyhlásenie uchádzača týkajúce sa ochrany osobných údajov**
  + **Čestné vyhlásenie ku konfliktu záujmov**
  + **Čestné vyhlásenie o pravdivosti a úplnosti všetkých dokladov a údajov uvedených v ponuke**
  1. **Doklady a dokumenty, ktoré uchádzač predkladá podľa potreby:**
* Čestné vyhlásenie uchádzača podľa §32 ods. 1 písm. f) ZVO
* Ak dokumenty v ponuke sú podpísané osobou, ktorá nie je štatutárnym orgánom uchádzača alebo člena skupiny, Zadávateľ požaduje predložiť splnomocnenie pre zástupcu uchádzača, ktorý je oprávnený konať v mene uchádzača v záväzkových vzťahoch. Splnomocnenie vypracuje každý uchádzač individuálne podľa daného prípadu.
  1. Uchádzač berie na vedomie, že elektronická podoba ponuky **vypracovaná podľa bodu 8.** týchto súťažných podkladov bude Zadávateľom bezodkladne po uzavretí zmluvy s úspešným uchádzačom alebo zrušení postupu zadávania zákazky (ak to prichádza do úvahy), odoslaná na Úrad pre verejné obstarávanie podľa § 64 ods. 1 písm. b) zákona o verejnom obstarávaní.
  2. V prípade, ak ponuka nebude obsahovať všetky náležitosti podľa bodu 12.2 a podľa potreby aj 12.3, bude považovaná za nedostatočnú a komisia bude postupovať pri jej posudzovaní v zmysle zákona o verejnom obstarávaní.
  3. Pri zistení rozdielov medzi technickými alebo cenovými špecifikáciami uvedenými v návrhu zmluvy a technickými alebo cenovými špecifikáciami v ostatných častiach ponuky **bude Zadávateľ postupovať podľa výkladového stanoviska Úradu pre verejné obstarávanie č. 1/2021 k vyhodnoteniu ponuky obsahujúcej viac návrhov na plnenie toho istého kritéria- zmena výkladového stanoviska č. 5/2016**.

**Časť V. Predkladanie ponuky**

1. ***Náklady na ponuku***

Všetky náklady a výdavky spojené s prípravou a predložením ponuky znáša uchádzač bez finančného nároku voči Zadávateľovi, bez ohľadu na výsledok verejného obstarávania.

1. ***Uchádzač oprávnený predložiť ponuku***
   1. Uchádzačom môže byť aj skupina fyzických osôb/právnických osôb vystupujúcich voči Zadávateľovi spoločne. Skupina dodávateľov nemusí vytvoriť právne vzťahy, musí však stanoviť vedúceho člena (ďalej aj „lídra“) skupiny dodávateľov. Všetci členovia takejto skupiny dodávateľov utvorenej na dodanie predmetu zákazky musia udeliť plnú moc lídrovi skupiny, ktorý bude konať v mene ostatných členov skupiny v rámci tejto súťaže ako napr. prijímať pokyny v tomto verejnom obstarávaní ako aj konať v mene skupiny pre prípad prijatia ich ponuky, podpisu zmluvy a komunikácie/zodpovednosti v procese plnenia zmluvy. V prípade prijatia ponuky skupiny dodávateľov sa vyžaduje, aby skupina dodávateľov z dôvodu riadneho plnenia zmluvy uzatvorila a predložila Zadávateľovi zmluvu v súlade s platnými právnymi predpismi, ktorá bude zaväzovať zmluvné strany, aby ručili spoločne za záväzky voči Zadávateľovi vzniknuté pri realizácii predmetu zákazky.
   2. **Každý uchádzač môže predložiť iba jednu ponuku**. Uchádzač, ktorý predložil ponuku nemôže byť v tom istom postupe zadávania zákazky členom skupiny dodávateľov, ktorá predkladá ponuku. Zadávateľ vylúči uchádzača, ktorý je súčasne členom skupiny dodávateľov.

1. ***Predloženie ponuky***

Uchádzač predloží ponuku elektronicky prostredníctvom systému JOSEPHINE. Všetky informácie sú uvedené v samostatnom dokumente **Príloha SP - Elektronická komunikácia, registrácia a predkladanie ponúk**..

1. ***Doplnenie, zmena a odvolanie ponuky***
   1. Uchádzač môže predloženú ponuku dodatočne doplniť, zmeniť alebo vziať späť **do uplynutia lehoty na predkladanie ponúk**.
   2. Doplnenie, zmenu alebo späť vzatie ponuky je možné vykonať stiahnutím pôvodnej ponuky v systéme JOSEPHINE.
2. ***Platnosť ponuky***

* 1. Uchádzač je svojou ponukou viazaný počas lehoty viazanosti ponúk. Lehota viazanosti ponúk plynie od uplynutia lehoty na predkladanie ponúk do uplynutia lehoty viazanosti ponúk stanovenej Zadávateľom.
  2. Lehotu viazanosti ponúk stanovil Zadávateľ podľa § 46 ods. 2 ZVO do **31.12.2022**.

**Časť VI. Otváranie a vyhodnotenie ponúk**

1. ***Otváranie ponúk***
   1. Dátum a čas otvárania ponúk:

Dátum a čas otvárania ponúk je uvedená vo **Výzve na predkladanie ponúk, v bode IV.2.7) Podmienky na otváranie ponúk**. V prípade predĺženia lehoty na predkladanie ponúk bude Verejný obstarávateľ automaticky posúvať aj dátum a čas otvárania ponúk, pričom o tejto skutočnosti bude tiež informovať všetkých záujemcov.

* 1. Miesto otvárania ponúk:

**Online otváranie ponúk cez systém JOSEPHINE!**

* 1. Účasť na otváraní ponúk:

Otváranie ponúk bude verejné, t.j. Zadávateľ umožňuje online účasť na otváraní ponúk oprávneným osobám cez systém JOSEPHINE **podľa § 52 ods. 2**:

*„Ak sa ponuky predkladajú prostredníctvom elektronického prostriedku podľa § 20, umožnením účasti na otváraní ponúk sa rozumie ich sprístupnenie prostredníctvom funkcionality elektronického prostriedku všetkým uchádzačom, ktorí predložili ponuku určeným spôsobom komunikácie, a to v rozsahu podľa predchádzajúcej vety.“*

* 1. Osoby oprávnené zúčastniť sa na otváraní ponúk:

1. Uchádzač (fyzická osoba), štatutárny orgán alebo člen štatutárneho orgánu uchádzača (právnická osoba) s prístupom do systému JOSEPHINE.
2. Poverený zástupca uchádzača s prístupom do systému JOSEPHINE.
3. ***Preskúmanie a hodnotenie ponúk***
   1. Do procesu vyhodnocovania ponúk budú zaradené tie ponuky, ktoré:
      1. obsahujú náležitosti ponuky uvedené v bode 12. súťažných podkladov,
      2. zodpovedajú požiadavkám Zadávateľa na predmet zákazky uvedeným v týchto súťažných podkladoch.
   2. Platnou ponukou je ponuka, ktorá neobsahuje žiadne obmedzenia alebo výhrady, ktoré sú v rozpore s požiadavkami Zadávateľa na predmet zákazky uvedenými v týchto súťažných podkladoch a neobsahuje také skutočnosti, ktoré sú v rozpore so všeobecne záväznými právnymi predpismi.
   3. Ponuka uchádzača, ktorá nebude spĺňať požiadavky Zadávateľa podľa bodov 19.1. a 19.2. súťažných podkladov bude z verejného obstarávania vylúčená. Uchádzačovi bude písomne oznámené vylúčenie jeho ponuky s uvedením dôvodu vylúčenia.
4. ***Oprava chýb***
   1. Zrejmé matematické chyby zistené pri skúmaní ponúk sú:
      1. Rozdiel medzi sumou uvedenou číslom a sumou uvedenou slovom,
      2. Rozdiel medzi jednotkovou cenou a celkovou cenou, ak uvedená chyba vznikla dôsledkom nesprávneho násobenia jednotkovej ceny množstvom, platiť bude jednotková cena,
      3. Nesprávne spočítaná suma vo vzájomnom súčte alebo v medzisúčte jednotlivých položiek; platiť bude správny súčet, resp. medzisúčet jednotlivých položiek a pod,
      4. Iné zrejmé chyby v písaní a počítaní.
   2. Komisia písomne požiada uchádzača o vysvetlenie ponuky s cieľom odstránenia zrejmých matematických chýb v ponuke zistených pri jej vyhodnocovaní.
   3. Do procesu hodnotenia ponúk nebude zaradená a bude vylúčená ponuka uchádzača:
      1. Ak uchádzač neakceptuje opravenú sumu vzniknutú zrejmou matematickou chybou.
      2. Ak uchádzač nedoručí písomné vysvetlenie v lehote dvoch pracovných dní odo dňa odoslania žiadosti o vysvetlenie, pokiaľ komisia neurčila dlhšiu lehotu.
   4. Uchádzač bude písomne upovedomený o vylúčení jeho ponuky podľa ustanovení bodu 21.3. týchto súťažných podkladov s uvedením dôvodu vylúčenia a lehoty, v ktorej môže byť podaná námietka.
5. ***Vyhodnocovanie ponúk***
   1. Vyhodnocovanie ponúk vykoná komisia podľa § 53 zákona o verejnom obstarávaní.
   2. Platnou ponukou je ponuka, ktorá vyhovuje požiadavkám Zadávateľa na predmet zákazky obsiahnutý v týchto súťažných podkladoch, obsahuje všetky požadované náležitosti ponuky a zároveň neobsahuje žiadne obmedzenia alebo výhrady, ktoré sú v rozpore s týmito dokumentmi. Ponuky nezodpovedajúce týmto požiadavkám budú z verejnej súťaže vylúčené.
   3. Zadávateľ vylúči z verejnej súťaže ponuku, ak nebudú splnené všetky požiadavky na predmet zákazky uvedené v týchto súťažných podkladoch. Zadávateľ vylúči z verejnej súťaže ponuku ak technické parametre – rozmery, výkonnostné a funkčné charakteristiky uvádzané v ponuke budú nižšie resp. horšie ako ich Zadávateľ požaduje v týchto súťažných podkladoch, ak navrhnuté riešenie v ponuke nebude zabezpečovať požadované funkcie alebo ak nebude obsahovať požadované technické prvky alebo ak v ponuke nebude preukazne dokumentáciou doložené zabezpečenie splnenia požiadaviek Zadávateľa.
   4. Komisia môže písomne požiadať uchádzačov o vysvetlenie ponúk. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.
   5. Ak uchádzač na žiadosť komisie nedoručí vysvetlenie **v lehote dvoch pracovných dní** odo dňa odoslania žiadosti, ak komisia neurčí dlhšiu lehotu, alebo ak predložené vysvetlenie nebude v súlade s požiadavkou komisie, bude ponuka uchádzača z verejného obstarávania vylúčená.
   6. Uchádzač bude upovedomený o vylúčení jeho ponuky s uvedením dôvodu vylúčenia a lehoty, v ktorej môže byť podaná námietka.
   7. Poradie ponúk, ktoré budú spĺňať stanovené podmienky a neboli v procese vyhodnocovania ponúk z verejnej súťaže vylúčené, bude v zmysle Výzvy na predkladanie ponúk zostavené podľa kritérií na hodnotenie ponúk uvedených vo Výzve na predkladanie ponúk, v súťažných podkladoch a na základe pravidiel ich uplatnenia určených v súťažných podkladoch.
6. ***Kritériá hodnotenia ponúk***
   1. Zadávateľ požaduje, aby uchádzač predložil ceny na predmet zákazky, ktorý bude zohľadňovať všetky požiadavky Zadávateľa uvedené v týchto súťažných podkladoch.
   2. Jediným kritériom hodnotenia ponúk je **Cena celkom za dodávku elektriny - silovej energie so spotrebnou daňou a DPH**.
   * Cena celkom za dodávku elektriny je určená ako súčin jednotkovej ceny za silovú energiu pre **1T – jednotarif** so spotrebnou daňou a DPH (EUR/MWh) a predpokladaného rozsahu dodávok elektriny v danej tarife (**235 MWh**).
   * Cena za dodávku elektriny - silovej energie je bez iných obchodných poplatkov (najmä mesačná platba za OM).
   * Cena za dodávku elektriny - silovej energie je bez distribučných poplatkov.
   1. Všetky hodnoty musia byť stanovené a uvedené tak, aby boli splnené všetky požiadavky na predmet zákazky a jednotlivé položky uvedené v súťažných podkladoch.
   2. Úspešným uchádzačom sa stane ten uchádzač, ktorého **Cena celkom za dodávku elektriny - silovej energie so spotrebnou daňou a DPH** bude najnižšia, t.j. vo vyhodnotení ponúk sa umiestni na prvom mieste a zároveň splní podmienky účasti a požiadavky na predmet zákazky. Táto ponuka bude identifikovaná ako úspešná. Ostatné ponuky, ktorých **Cena celkom za dodávku elektriny - silovej energie so spotrebnou daňou a DPH** bude vyššia ako celková cena za predmet zákazky úspešného uchádzača, t.j. vo vyhodnotení ponúk sa neumiestnili na prvom mieste, budú identifikované ako neúspešné.
   3. Poradie uchádzačov bude stanovené vo vyhodnotení ponúk nasledovne: na prvom mieste sa umiestni úspešný uchádzač na základe najnižšej **Ceny celkom za dodávku elektriny - silovej energie so spotrebnou daňou a DPH**. Poradie ostatných uchádzačov s neúspešnými ponukami bude zoradené podľa **Ceny celkom za dodávku elektriny - silovej energie so spotrebnou daňou a DPH** od najnižšej po najvyššiu hodnotu.
7. ***Revízne postupy***

Neuplatňujú sa!

**Časť VIII. Výsledok verejného obstarávania**

1. ***Informácia o výsledku vyhodnotenia ponúk***

Každému uchádzačovi, ktorého ponuka bola vyhodnocovaná, bude zaslaný výsledok vyhodnotenia ponúk vrátane poradia uchádzačov. Úspešnému uchádzačovi bude oznámené, že Zadávateľ jeho ponuku prijíma. Súčasne ostatným uchádzačom jednotlivo bude oznámené, že neuspeli, s uvedením dôvodu neprijatia ich ponuky a identifikácie úspešného uchádzača, ako aj informácie o charakteristikách a výhodách jeho ponuky a lehotu, v ktorej môže byť podaná námietka.

1. ***Zrušenie použitého postupu zadávania zákazky***
   1. Zadávateľ si vyhradzuje právo zrušiť tento postup zadávania zákazky v súlade s **§ 57 ods. 2 ZVO** (zmena okolnosti, za ktorých sa vyhlásilo toto verejné obstarávanie). V tomto prípade sa rozumie každý objektívny prípad, pre ktorý nemožno od Zadávateľa požadovať, aby vo verejnom obstarávaní pokračoval, najmä ak sa zistilo porušenie ZVO, ktoré má alebo by mohlo mať zásadný vplyv na výsledok verejného obstarávania, ako aj prípad ak predložené cenové ponuky s DPH u všetkých uchádzačov prekročili limit Zadávateľa disponibilných finančných zdrojov určených na financovanie predmetu zákazky.

* 1. Zadávateľ bezodkladne upovedomí všetkých záujemcov / uchádzačov o zrušení použitého postupu zadávania zákazky s uvedením dôvodu a oznámi postup, ktorý použije pri zadávaní zákazky na pôvodný predmet zákazky.
  2. V prípade, ak Zadávateľ musí pristúpiť k zrušeniu použitého postupu zadávania zákazky podľa bodu 25.1 týchto Súťažných podkladov v stave použitého postupu zadávania zákazky, kedy Zadávateľ už mal podpísanú zmluvu s úspešným uchádzačom, vyhradzuje si Zadávateľ právo odstúpiť od tejto zmluvy bez udania iného dôvodu.

**Časť IX. Ďalšie informácie**

1. ***Obhliadka miesta dodania predmetu zákazky***

K vypracovaniu cenovej ponuky nie je potrebná osobná obhliadka.

1. ***Subdodávatelia***
   1. Zadávateľ pripúšťa plnenie predmetu obstarávania subdodávkami, pričom **podľa § 2 ods. 5 písm. e)** sa rozumie „*subdodávateľom hospodársky subjekt, ktorý uzavrie alebo uzavrel s úspešným uchádzačom písomnú odplatnú zmluvu na plnenie určitej časti zákazky alebo koncesie*“
   2. Každý subdodávateľ spĺňa alebo najneskôr v čase plnenia bude spĺňať podmienky podľa § 32 ods. 1 písm. e) a písm. f) a nemôžu existovať u neho dôvody na vylúčenie podľa § 40 ods. 6 písm. a) až g) a ods. 7 a 8 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Oprávnenie dodávať tovar, uskutočňovať stavebné práce alebo poskytovať službu sa preukazuje vo vzťahu k tej časti predmetu zákazky alebo koncesie, ktorý má subdodávateľ plniť.
   3. V prípade zmeny subdodávateľa počas trvania zmluvy medzi Objednávateľom a Zhotoviteľom je povinný Zhotoviteľ najneskôr v deň, ktorý predchádza dňu, v ktorom má zmena subdodávateľa nastať oznámiť Objednávateľovi zmenu subdodávateľa.
2. ***Dôvernosť procesu verejného obstarávania***
   1. Komunikácia, výmena a uchovávanie informácií v tomto verejnom obstarávaní sa uskutočňuje spôsobom, ktorý zabezpečí integritu a zachovanie dôvernosti údajov uvedených v ponuke. Obsah ponúk možno sprístupniť a preskúmavať až po uplynutí lehoty určenej na ich predloženie.
   2. Zadávateľ nebude poskytovať informácie spôsobom, ktorý by zvýhodnil niektorých záujemcov/uchádzačov. Zadávateľ nesprístupní dôverné informácie, ktoré získal počas tohto verejného obstarávania bez súhlasu záujemcu alebo uchádzača. Súhlas sa udeľuje v súvislosti so zamýšľaným poskytnutím konkrétnych dôverných informácií; tento súhlas nesmie mať formu všeobecného vzdania sa práv na dôvernosť informácií.
   3. Zadávateľ vyhlasuje, že osobné údaje bude spracúvať len za účelom účasti uchádzača v predmetnom verejnom obstarávaní a plnenia si zákonných povinností s tým súvisiacimi a v súlade s NARIADENÍM EURÓPSKEHO PARLAMENTU A RADY (EÚ) 2016/679 (GDPR) a Zákonom č. 18/2018 Z. z. o ochrane osobných údajov a o zmene a doplnení niektorých zákonov a ďalšími príslušnými právnymi predpismi EÚ, a to za použitia primeraných technických, organizačných a bezpečnostných opatrení.
   4. Spracúvanie osobných údajov Zadávateľom sa vykonáva počas trvania vyhlásenej súťaže a na dobu potrebnú k výkonu práv a povinností vyplývajúcich zo všeobecne záväzných právnych predpisov.
3. **PODMIENKY ÚČASTI**
4. Podľa § 117 ods. 5 ZVO „*verejný obstarávateľ nesmie uzavrieť zmluvu s uchádzačom, ktorý nespĺňa podmienky účasti podľa § 32 ods. 1 písm. e) a f) alebo ak u neho existuje dôvod na vylúčenie podľa § 40 ods. 6 písm. f).*“
5. Verejný obstarávateľ môže odmietnuť uzavrieť zmluvu s uchádzačom, u ktorého existuje dôvod na vylúčenie podľa § 40 ods. 8 písm. d) *„na základe dôveryhodných informácií, bez potreby vydania predchádzajúceho rozhodnutia akýmkoľvek orgánom verejnej moci, má dôvodné podozrenie, že uchádzač alebo záujemca uzavrel s iným hospodárskym subjektom dohodu narúšajúcu alebo obmedzujúcu hospodársku súťaž, a to bez ohľadu na akýkoľvek majetkový, zmluvný alebo personálny vzťah medzi týmto uchádzačom alebo záujemcom a daným hospodárskym subjektom“*
6. Splnenie podmienok účasti podľa § 32 ods. 1 písm. e) a f) a dôvody na vylúčenie podľa § 40 ods. 6 písm. f) a ods. 8 písm. d) bude overovať verejný obstarávateľ, t.j. **uchádzač nepredkladá žiaden doklad**. Uchádzač však môže vyplniť vzorové čestné vyhlásenie na preukázanie splnenia podmienky účasti podľa § 32 ods. 1 písm. f), ktoré tvorí prílohu tejto výzvy.